ถ้าพูดถึงก๋วยเตี๋ยวเรือ ที่แนะนำให้คนอื่นมาทาน ร้านนี้ก็ยังเป็นร้านอันดับ1 ที่ต้องบอกต่อ

แต่เหมาะสำหรับคนทานเนื้อเท่านั้นนะ ถ้าไม่ทานก็ไม่แนะนำ เราเคยลองเตี๋ยวหมูแล้วธรรมดา

ชามละ 35 บาท ทานสัก2ชาม กำลังดีต่อคน ชามนึงมีเนื้อเปื่อย เนื้อมีคุณภาพ เนื้อเป็นชิ้นๆ เปื่อยกำลังดี (เราสั่งแต่เนื้อเปื่อย เพราะลองลูกชิ้นและเนื้อสดแล้วก็ไม่ฟินเท่า) เสริฟมามากกว่าเส้นนิดนึง ส่วนน้ำซุปก็เข้มข้น โปะพริกสด กระเทียมมา รสชาติเปรี้ยวได้ใจ เราซดหมดชาม ทานน้ำซุปกับแคปหมูที่ให้มาก็อร่อยค่ะ

ที่จอดรถสามารถจอดได้หน้าร้าน มีคนโบกให้ สำหรับคนคุ้นเคยจะมีที่จอดด้านหลังร้าน แล้วเดินข้ามสะพานไม้ข้ามคลองมาก็สะดวกดีค่ะ